钦定古今图书集成/明伦汇编/官常典/第707卷 > 长儿子鱼
## 钦定古今图书集成/明伦汇编/官常典/第707卷 > 长儿子鱼

按《新序》：知伯嚣之时，有士曰长儿子鱼，绝知伯而去
之三年，将东之越，而道闻知伯嚣之见杀也，谓御曰：
“还车反，吾将死之。”御曰：“夫子绝知伯而去之三年矣，
今反死之，是绝属无别也。”长儿子鱼曰：“不然。吾闻仁
者无馀爱，忠臣无馀禄。吾闻知伯之死而动吾心，馀
禄之加于我者，至今尚存，吾将往依之。”反而死。